
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Noteikumi par ritošā sastāva vienību, kuras nereģistrē Eiropas ritekļu reģistrā, veidiem, prasības attiecībā uz tām, kā arī kārtību, kādā Valsts dzelzceļa tehniskā inspekcija atļauj šādu ritošā sastāva vienību izmantošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Ministru kabineta noteikumu projekts ,,Noteikumi par ritošā sastāva vienību, kuras nereģistrē Eiropas ritekļu reģistrā, veidiem, prasības attiecībā uz tām, kā arī kārtību, kādā Valsts dzelzceļa tehniskā inspekcija atļauj šādu ritošā sastāva vienību izmantošanu” (turpmāk – Projekts) ir izstrādāts, lai noteiktu ritošā sastāva vienību, kuras nereģistrē Eiropas ritekļu reģistrā, veidus, prasības attiecībā uz tām, kā arī kārtību, kādā Valsts dzelzceļa tehniskās inspekcija (turpmāk – inspekcija) atļauj šādu ritošā sastāva vienību izmantošanu.
Projekts paredzēts, lai mazinātu administratīvo slogu dzelzceļa sistēmas dalībniekiem un atvieglotu speciālo ritošā sastāva vienību izmantošanas uzsākšanu.
1.2. Mērķis
Mērķa apraksts
Projekta mērķis saskaņā ar Dzelzceļa likuma 36.1 panta 4.1 daļu ir noteikt ritošā sastāva vienību veidus, kuras nereģistrē Eiropas ritekļu reģistrā, prasības attiecībā uz tām, kā arī kārtību, kādā inspekcija atļauj šādu ritošā sastāva vienību izmantošanu
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
2022. gada 1. novembrī ir stājušies spēkā Dzelzceļa likuma grozījumi, kuri paredz izmaiņas attiecībā uz dzelzceļa drošības nodrošināšanas regulējumu. Līdz šim pastāvošais valsts ritošā sastāva reģistrs turpmāk kļūst par Eiropas ritekļu reģistra daļu, tāpēc Dzelzceļa likumā ir veikti grozījumi aizstājot valsts ritošā sastāva reģistru ar Eiropas ritekļu reģistru.
Šobrīd valsts ritošā sastāva reģistrā ir iekļauti vairāki ritošā sastāva vienību veidi, kuri nebūtu iekļaujami Eiropas ritekļu reģistrā, piemēram, dzelzceļa celtņi, kombinētās gaitas mašīnas, manevru darbu mehānismi. To iekļaušanai Eiropas ritekļu reģistrā ir nepieciešama ritošā sastāva vienības atbilstība savstarpējas izmantojamības tehniskajās specifikācijām (turpmāk – SITS), kā arī tai piemērojamas kopējās Eiropas Savienības procedūras ritekļu laišanai tirgū – Komisijas 2018. gada 4. aprīļa Īstenošanas Regula (ES) 2018/545, ar ko saskaņā ar Eiropas Parlamenta un Padomes Direktīvu (ES) 2016/797 nosaka dzelzceļa ritekļa atļaujas un dzelzceļa ritekļa tipa atļaujas piešķiršanas procesa praktisko kārtību (turpmāk – Regula (ES) 2018/545), kas atsevišķām šādām ritošā sastāva vienībām vai nu gandrīz nav praktiski īstenojamas, vai rada nesamērīgu slogu un sadārdzinājumu.
Problēmas un risinājumi
Problēmas apraksts
Dzelzceļa likuma 1. panta 68. punkts nosaka, ka riteklis ir ritošā sastāva vienība, kas sastāv no vienas vai vairākām strukturālām vai funkcionālām apakšsistēmām, kas minētas šā likuma 43.2 pantā. Atbilstoši Dzelzceļa likuma 43.2 panta ceturtajai daļai uz katru apakšsistēmu attiecas vismaz viena SITS. Uz ritošā sastāva apakšsistēmu attiecas Komisijas 2014. gada 18. novembra Regula (ES) Nr.1302/2014 par savstarpējas izmantojamības tehnisko specifikāciju attiecībā uz Eiropas Savienības dzelzceļu sistēmas ritošā sastāva apakšsistēmu ,,Lokomotīves un pasažieru ritošais sastāvs” un Komisijas 2013. gada 13. marta Regula (ES) Nr.321/2013 par savstarpējas izmantojamības tehnisko specifikāciju attiecībā uz Eiropas Savienības dzelzceļa sistēmas apakšsistēmu ,,Ritošais sastāvs – kravas vagoni” un par Komisijas Lēmuma 2006/861/EK atcelšanu. Uz vilcienu vadības un signalizācijas borta iekārtu apakšsistēmu attiecas Komisijas 2016. gada 27. maija Regula (ES) 2016/919 par savstarpējas izmantojamības tehnisko specifikāciju attiecībā uz dzelzceļu sistēmas vilcienu vadības un signalizācijas iekārtu apakšsistēmām Eiropas Savienībā.
Dzelzceļa likuma 1. panta 16. punkts nosaka, ka ritošais sastāvs ir lokomotīves, vagoni, motorvilcieni, motorvagoni, vadāmi pašgājējvagoni, ceļu remonta mašīnas, celtņi, citas mašīnas un mehānismi, kuri savu tehnisko īpašību dēļ spēj pārvietoties vai pārvietojas pa sliedēm. Tomēr ne katra ritošā sastāva vienība, kas norādīta termina ,,ritošais sastāvs” skaidrojumā, sastāv no Dzelzceļa likuma 43.2 pantā minētajām apakšsistēmām, uz kuru attiektos vismaz viena SITS. Šis termins ir saturiski plašāks par SITS noteikto apakšsistēmas darbības jomu, jo, piemēram, tikai tādas ceļu remonta mašīnas ir iekļautas SITS darbības jomā, ja tās kustībai izmanto pašas savus dzelzceļa riteņus, tās konstruētas tā, lai satiksmes vadības vajadzībām to varētu uztvert ar sliežu ceļos izvietotu vilcienu detektēšanas sistēmu palīdzību, un tās darbojas transporta (kustības) režīmā kā pašgājējs riteklis vai kā velkams riteklis. Šobrīd valsts ritošā sastāva reģistrā ir reģistrētas arī tādas ritošā sastāva vienības, kuras nav paredzētas darbībai transporta (kustības) režīmā un kurām līdz ar to SITS nav piemērojama, piemēram, kombinētas gaitas ekskavatori, kuri veic rakšanas darbus pārvietojoties pa sliežu ceļiem tikai tehnoloģiska procesa ietvaros. Līdzīgi piemēri ir arī dzelzceļa celtņi un manevru darbu mehānismi. Šādas ritošā sastāva vienības nebūtu jāreģistrē Eiropas ritekļu reģistrā.
Tas ir attiecināms arī uz vēsturiskā mantojuma dzelzceļa, kura ir 750 mm sliežu ceļa platuma līnija starp Gulbeni un Alūksni, ritošā sastāva vienībām, jo neviena SITS neattiecas uz 750 mm sliežu ceļa platumu.
Risinājuma apraksts
Projekts paredz, ka ritošā sastāva vienību, kuras nereģistrē Eiropas ritekļu reģistrā (turpmāk – nereģistrējamas vienības) veidi ir vēsturiskā mantojuma dzelzceļa ritošais sastāvs; ritošais sastāvs, kas nepārvietojas kā vilciens un nav paredzēts tā uztveršanai ar vilcienu vadības sistēmas palīdzību - vadāmie pašgājējvagoni; dzelzceļa celtņi; sliežu ceļa remonta mašīnas un mašīnas un mehānismi, kuri savu tehnisko īpašību dēļ spēj pārvietoties vai pārvietojas pa sliedēm (manevrēšanas iekārtas, autoceļa-dzelzceļa kombinētās gaitas mašīnas, noceļamās mašīnas, piekabes un mobilās darba platformas).
Projekta 9.punkts nosaka prasības, kādām ir jāatbilst nereģistrējamām vienībām. Šīs prasības ir savietojamas un pielāgotas vispārīgajām pamatprasībām dzelzceļa sistēmai.
Projekts paredz, ka atbilstību izvirzītajām prasībām var apliecināt ar ražotāja atbilstības deklarāciju, kas ir pamatota ar attiecīgu tehnisko dokumentāciju, vai ar novērtētāja ziņojumu par riska novērtēšanas kopīgās drošības metodes piemērošanu, kas pamatots uz nereģistrējamās vienības tehnisko raksturlielumu atbilstības izvērtējumu.
Projekts paredz, ka fiziska vai juridiska persona, kas izmanto nereģistrējamo vienību dzelzceļa sistēmā, (turpmāk – lietotājs) sagatavo nepieciešamo dokumentāciju, tostarp izvērtējumu par nereģistrējamās vienības drošu iekļaušanos lietotāja drošības pārvaldības sistēmā vai izveidotajā sistēmā, kas spēj nodrošināt tā darbību attiecīgajā komercdarbības jomā dzelzceļa nozarē, un iesniedz to inspekcijā izmantošanas atļaujas saņemšanai. Inspekcija izvērtēs iesniegto dokumentu un nereģistrējamās vienības atbilstību šo noteikumu prasībām un atbilstības gadījumā atļaus tās izmantošanu.
Projekts paredz, ka, ja nereģistrējamās vienības ekspluatācijas laikā, veicot uzraudzību atbilstoši Dzelzceļa likuma prasībām, inspekcija konstatēs, ka nereģistrējamās vienības neatbilst kādai no piemērojamām pamatprasībām, inspekcija piemēros pagaidu drošības pasākumus.
Projekts paredz, ka, ja mainās nereģistrējamās vienības izmantošanas atļaujā norādītā informācija, nereģistrējamās vienības lietotājs iesniegs inspekcijā iesniegumu jaunas atļaujas saņemšanai, tam pievienojot tikai tos dokumentus, kuros ir norādītas izmaiņas. Pieņemot lēmumu par jaunas atļaujas izsniegšanu, inspekcija ņems vērā iepriekš iesniegtos dokumentus un veiktās pārbaudes.
Projekts paredz, ka nereģistrējamās vienības, kuru izmantošana saskaņā ar Ministru kabineta 2020. gada 9. jūnija noteikumiem Nr. 374 ,,Dzelzceļa savstarpējās izmantojamības noteikumi” ir atļauta līdz šo noteikumu spēkā stāšanās brīdim, arī turpmāk būs atļauts izmantot bez jaunas atļaujas saņemšanas.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Dzelzceļa sistēmas dalībnieki (pārvadātāji, manevru darbu veicēji, dzelzceļa infrastruktūras pārvaldītāji, citi komersanti, kuri izmantos nereģistrējamās vienības.
Ietekmes apraksts
Projekts paredz mazināt administratīvo slogu dzelzceļa sistēmas dalībniekiem, nosakot kādas ritošā sastāva vienības nereģistrē Eiropas ritekļu reģistrā, kā arī nosaka vienkāršāku procedūru šādu ritošā sastāva vienību izmantošanas uzsākšanai, nekā tas ir paredzēts Regulā (ES) 2018/545.
Juridiskās personas
Dzelzceļa sistēmas dalībnieki (pārvadātāji, manevru darbu veicēji, dzelzceļa infrastruktūras pārvaldītāji, citi komersanti, kuri izmantos nereģistrējamās vienības.
Ietekmes apraksts
Projekts paredz mazināt administratīvo slogu dzelzceļa sistēmas dalībniekiem, nosakot kādas ritošā sastāva vienības nereģistrē Eiropas ritekļu reģistrā, kā arī nosaka vienkāršāku procedūru šādu ritošā sastāva vienību izmantošanas uzsākšanai, nekā tas ir paredzēts Regulā (ES) 2018/545.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Projekts paredz mazināt administratīvo slogu dzelzceļa sistēmas dalībniekiem, nosakot kādas ritošā sastāva vienības nereģistrē Eiropas ritekļu reģistrā, kā arī nosaka vienkāršāku procedūru šādu ritošā sastāva vienību izmantošanas uzsākšanai, nekā tas ir paredzēts Regulā (ES) 2018/545.
2.2.4. uz mazajiem un vidējiem uzņēmējiem:
Jā
Ietekmes apraksts
Projekts paredz mazināt administratīvo slogu dzelzceļa sistēmas dalībniekiem, nosakot kādas ritošā sastāva vienības nereģistrē Eiropas ritekļu reģistrā, kā arī nosaka vienkāršāku procedūru šādu ritošā sastāva vienību izmantošanas uzsākšanai, nekā tas ir paredzēts Regulā (ES) 2018/545.
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
Projektā ir minētas atsauces uz dzelzceļa sistēmā tieši piemērojamiem Eiropas Savienības tiesību aktiem. Projekts neparedz nekādu direktīvu vai regulu pārņemšanu, bet precizē prasības atbilstoši Dzelzceļa likumā noteiktajam deleģējumam.
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts dzelzceļa tehniskā inspekcija
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
Atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par Noteikumu projektu tā izstrādes stadijā.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts dzelzceļa tehniskā inspekcija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	-
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

